Λέσλι-Αν Ντάουν

Η Λέσλι-Αν Ντάουν (17 Μαρτίου 1954 - ) είναι Βρετανίδα ηθοποιός και τραγουδίστρια. Έκανε το ντεμπούτο της στον κινηματογράφο στην δραματική ταινία του 1969 The Smashing Bird I Used to Know και αργότερα εμφανίστηκε στις ταινίες Έφοδος (1971), 600 παρθένες για τον Δράκουλα (1971) και Πάπισσα Ιωάννα (1972). Έγινε γνωστή ως Τζορτζίνα Γουόρσλεϊ στη δραματική σειρά εποχής Upstairs, Downstairs (1973–75) του ITV.

Η Ντάουν έλαβε περαιτέρω αναγνώριση για τις ερμηνείες της στις ταινίες Ο Ροζ Πάνθηρας ξαναχτυπά (1976), A Little Night Music (1977), Η κλοπή των αιώνων (1978), Οι εραστές της μεγάλης νύχτας (1979), Κυνηγώντας τα άγρια διαμάντια (1980), Η κατάρα της Σφίγγας (1981) και Οι νομάδες του μυστηρίου (1986). Στην τηλεόραση, έπαιξε πρωταγωνιστικούς ρόλους στις τηλεταινίες The One and Only Phyllis Dixey (1978), Οι Άθλιοι (1982), Murder Is Easy (1982), και κυρίως πρωταγωνίστησε ως Μάντλιν Φαβρέι σε μια από τις πιο δημοφιλείς μίνι σειρές στην ιστορία της τηλεόρασης, το Βόρειοι και Νότιοι (1985–86), για την οποία ήταν υποψήφια για Χρυσή Σφαίρα το 1986.

Το 1990, η Ντάουν έπαιξε τον ρόλο της Στέφανι Ρότζερς στη δραματική σειρά Ντάλας του CBS. Την περίοδο 1997-99, υποδύθηκε την Ολίβια Ρίτσαρντς στη σαπουνόπερα του NBC Sunset Beach. Από τον Απρίλιο του 2003 έως τον Φεβρουάριο του 2012, υποδύθηκε την Τζάκι Μαρόουν στη σαπουνόπερα του CBS Τόλμη και γοητεία. 

 Ζωή και καριέρα 

 Τα πρώτα χρόνια 
Η Ντάουν γεννήθηκε στις 17 Μαρτίου 1954 και μεγάλωσε στο Γουόντσγουορθ του Λονδίνου στην Αγγλία.  Ξεκίνησε την υποκριτική και το μόντελινγκ, και στα εφηβικά της χρόνια κέρδισε αρκετούς διαγωνισμούς ομορφιάς. Ψηφίστηκε η πιο όμορφη έφηβη της Βρετανίας σε ηλικία 15 ετών.   Η Ντάουν άφησε το σχολείο στα 15 και πήγε στην Αμερική για πρώτη φορά στα 17.  Το 1969, έκανε το ντεμπούτο της σε ταινία μεγάλου μήκους σε έναν δευτερεύοντα ρόλο στη βρετανική δραματική ταινία σεξπλοϊτέισιον The Smashing Bird I Used to Know. 
αριστερά|μικρογραφία|Η Ντάουν στο Upstairs, Downstairs

 Δεκαετία του 1970 
Το 1971, η Ντάουν εμφανίτηκε ως γκεστ σταρ στις βρετανικές τηλεοπτικές σειρές Six Dates with Barker, Out of the Unknown και Public Eye. Επίσης, εκείνη τη χρονιά, πρωταγωνίστησε σε τρεις ταινίες: η πρώτη ήταν το 600 παρθένες για τον Δράκουλα, μια ταινία τρόμου βασισμένη σε μερικούς από τους θρύλους που περιβάλλουν την κόμησσα Ελίζαμπεθ Μπάτορυ υποδυόμενη την κόρη της Ελίζαμπεθ. Πρωταγωνίστησε στην ταινία θρίλερ Έφοδος, υποδυόμενη μια μαθήτρια που βιάστηκε στνο δρόμο από το σχολείο για το σπίτι. Είχε επίσης έναν δευτερεύοντα ρόλο στη δραματική ταινία All the Right Noises της 20th Century Fox. Το 1972, η Ντάουν πρωταγωνίστησε στην ιστορική δραματική ταινία Πάπισσα Ιωάννα δίπλα στις Λιβ Ούλμαν και Ολίβια ντε Χάβιλαντ. Το 1973, εμφανίστηκε στο γουέστερν Ο άρχων των ωκεανών με πρωταγωνιστή και σκηνοθέτη τον Κερκ Ντάγκλας.
μικρογραφία|Η Ντάουν με τον Κερκ Ντάγκλας και τον Μαρκ Λέστερ στον Άρχοντα των ωκεανών (1973)
Το 1973, η Ντάουν επιλέχθηκε να παίξει στη βραβευμένη με Έμμυ βρετανική δραματική σειρά εποχής Upstairs, Downstairs. Έκανε το ντεμπούτο της στο επεισόδιο "Goodwill to All Men" τον Δεκέμβριο του 1973. Το 1974, εμφανίστηκε στη σπονδυλωτή ταινία τρόμου Ταξίδι χωρίς επιστροφή και την επόμενη χρονιά είχε δευτερεύοντα ρόλο στο θρίλερ δράσης Επιθεωρητής Μπράνιγκαν. Οι τηλεοπτικές της εμφανίσεις περιλαμβάνουν τα Bedtime Stories, The Sweeney και When the Boat Comes In. Η φήμη της οδήγησε σε μια γυμνή φωτογράφιση για το περιοδικό Mayfair το 1975.  Το Upstairs, Downstairs ήταν η μεγάλη της επιτυχία. Μετά το τέλος της σειράς το 1975, μετακόμισε στο Χόλιγουντ και ξεκίνησε την κινηματογραφική της καριέρα.

Το 1976, η Ντάουν πρωταγωνίστησε στην κωμική ταινία Ο Ροζ Πάνθηρας ξαναχτυπά δίπλα στον Πίτερ Σέλερς. Η ταινία κυκλοφόρησε από τη United Artists, έλαβε θετικές κριτικές και είχε έσοδα 75 εκατομμύρια δολάρια παγκοσμίως.  Την επόμενη χρονιά, πρωταγωνίστησε στην κωμική μουσική ταινία A Little Night Music, δίπλα στην Ελίζαμπεθ Τέιλορ στην προσαρμογή του ομώνυμου μιούζικαλ του 1973 του Στίβεν Σόντχαϊμ.  Η ταινία έλαβε ως επί το πλείστον αρνητικές κριτικές.  Το 1978, η Ντάουν έπαιξε τον πρωταγωνιστικό ρόλο της καλλιτέχνιδας του μπουρλέσκ Φίλις Ντίξεϊ στην υποψήφια για βραβείο BAFTA δραματική τηλεταινία The One and Only Phyllis Dixey. Potter, Jeremy. Independent Television in Britain: Volume 4: Companies and Programmes, 1968–80. Palgrave Macmillan, 1990. Εμφανίστηκε στη ρομαντική δραματική ταινία The Betsy και έπαιξε τον πρωταγωνιστικό γυναικείο ρόλο δίπλα στον Σον Κόνερι στην κωμική ταινία ληστείας Η κλοπή των αιώνων. Η τελευταία έλαβε θετικές κριτικές από τους κριτικούς και η ερμηνεία της Ντάουν σημειώθηκε από τον Ρότζερ Ίμπερτ της εφημερίδας Chicago Sun-Times.   Το 1979, η Ντάουν πρωταγωνίστησε δίπλα στον Χάρισον Φορντ στη ρομαντική πολεμική δραματική ταινία Οι εραστές της μεγάλης νύχτας, η οποία έλαβε από μικτές έως θετικές κριτικές και θεωρήθηκε εισπρακτική αποτυχία.   THE BIG THUDS OF 1979--FILMS THAT FLOPPED, BADLY Epstein, Andrew. Los Angeles Times 27 Apr 1980: o6. 

 Δεκαετία του 1980 
Το 1980, η Ντάουν πρωταγωνίστησε δίπλα στον Μπαρτ Ρέινολντς στην αστυνομική κωμωδία Κυνηγώντας τα άγρια διαμάντια.  Η εφημερίδα Washington Post έγραψε: «Η Λέσλι-Αν Ντάουν συχνά φαίνεται τόσο σαγηνευτική σαν την Άβα Γκάρντνερ στην ακμή της».  Το 1981, η Ντάουν πρωταγωνίστησε στην ταινία περιπέτειας Η κατάρα της Σφίγγας σε σκηνοθεσία Φράνκλιν Σάφνερ, βασισμένη στο ομώνυμο μυθιστόρημα (1979) του Ρόμπιν Κουκ. Η Ντάουν υποδύθηκε μια αιγυπτιολόγο στην ταινία, η οποια έλαβε ως επί το πλείστον αρνητικές κριτικές. Οι New York Times έγραψαν: «Οι ηθοποιοί είναι απαίσιοι, κανένας περισσότερο από τον κ. Λανγκέλα, ο οποίος υποτίθεται ότι είναι μυστηριώδης και ρομαντικός, αλλά συμπεριφέρεται με όλη τη γοητεία ενός υπαλλήλου δωματίου στο Χίλτον του Νείλου. Η δεσποινίς Ντάουν περνάει αρκετό χρόνο λέγοντας, Μπλιαχ! και συχνά γελάει υστερικά».  
μικρογραφία|Η Ντάουν το 1979
Μετά την ταινία Η κατάρα της Σφίγγας, η Ντάουν επέστρεψε στην τηλεόραση υποδυόμενη τη Βρετανίδα κοσμική φιγούρα Γιούνιτι Μίτφορντ σε ένα επεισόδιο της σειράς του BBC Two Playhouse.  Την επόμενη χρονιά πρωταγωνίστησε στο Murder Is Easy της Άγκαθα Κρίστι και έπαιξε τον ρόλο της Εσμεράλδας σε μια αμερικανική παραγωγή των Αθλίων δίπλα στον Άντονι Χόπκινς. Το 1984, η Ντάουν πρωταγωνίστησε ξανά με τον Άντονι Χόπκινς, αυτή τη φορά στο ρομαντικό πολεμικό δράμα Η αψίδα του θριάμβου βασισμένο στο ομότιτλο μυθιστόρημα του Έριχ Μαρία Ρεμάρκ.  Την ίδια χρονιά, εμφανίστηκε στη μίνι σειρά του ABC Οι τελευταίες μέρες της Πομπηίας. Εμφανίστηκε επίσης στη σκηνή στον Άμλετ και σε μια μουσική εκδοχή του Μεγάλες προσδοκίες. 

Το 1985, η Ντάουν πρωταγωνίστησε στη μίνι σειρά του ABC Βόρειοι και Νότιοι. Την επόμενη χρονιά, κυκλοφόρησε η συνέχεια της μίνι σειράς. Η πρώτη κυκλοφορία του 1985 παραμένει η έβδομη υψηλότερη σε τηλεθέαση μίνι σειρά στην ιστορία της τηλεόρασης.    Για την ερμηνεία της έλαβε θετικές κριτικές και προτάθηκε για Χρυσή Σφαίρα Β' Γυναικείου Ρόλου στην Τηλεόραση το 1986.  Στη διάρκεια των γυρισμάτων της σειράς, το διαζύγιο της Ντάουν από τον σκηνοθέτη Γουίλιαμ Φρίντκιν έτυχε ευρείας κάλυψης από τον Τύπο. Κατηγορίες για μοιχεία, χρήση ναρκωτικών και βία συνόδευσαν την έντονη αντιπαράθεση του ζεύγους για την πλήρη επιμέλεια του γιου τους στη διαδικασία του διαζυγίου.   Το 1986, επέστρεψε στη μεγάλη οθόνη πρωταγωνιστώντας δίπλα στον Πιρς Μπρόσναν στην ταινία τρόμου Οι νομάδες του μυστηρίου.  Το 1988 πρωταγωνίστησε στο τηλεοπτικό ριμέικ της ρομαντικής κομεντί Αδιακρισίες του 1958 που κυκλοφόρησε στην Ελλάδα με τον τίτλο Αδιάκριτοι έρωτες. Οι Los Angeles Times έγραψαν: «Η ανοησία και των δύο [πρωταγωνιστικών] ερμηνειών μεγεθύνεται από τα πλάνα της κάμερας που μένει πολλή ώρα στα άδεια πρόσωπά τους...».  Την ίδια χρονιά, η Ντάουν πρωταγωνίστησε μαζί με τη Μαριλού Χένερ και τη Σούζαν Μπλέικλι στην τηλεοπτική ταινία Ladykillers και αργότερα εμφανίστηκε στην τηλεταινία Περίπατος θανάτου (1989).

 Δεκαετία του 1990 
Το 1990, η Ντάουν επιλέχθηκε ως βασική πρωταγωνίστρια σε περιορισμένα επεισόδια της σαπουνόπερας Ντάλας του CBS, ως Στέφανι Ρότζερς. Πήρε 250.000 δολάρια για 10 γυρίσματα εβδομάδων.  Πρωταγωνίστησε στο ανεπιτυχές πιλοτικό επεισόδιο της κωμωδίας 1775 (1992), που διαδραματίζεται στην αποικιακή Φιλαδέλφεια την περίοδο πριν από την Αμερικανική Επανάσταση.  Ήταν γκεστ σταρ στις σειρές του Νταντά Αμέσου Δράσεως και Diagnosis: Murder. Επέστρεψε στον κινηματογράφο πρωταγωνιστώντας στο θρίλερ Φονικό πάθος. Αργότερα, η Ντάουν πρωταγωνίστησε στις μικρότερης κλίμακας ταινίες Νύχτα γεμάτη παγίδες (1993), Munchie Strikes Back (1994), Πίσω από τις κλειστές πόρτες (1994) και Η λέσχη των μυστικών πρακτόρων (1996). Το 1994 επέστρεψε στον ρόλο της στη μίνι σειρά Βόρειοι και Νότιοι του ABC.  Το τελευταίο μέρος της σειράς έλαβε ως επί το πλείστον ανάμεικτες έως αρνητικές κριτικές, αλλά η εμφάνισή της επαινέθηκε από το περιοδικό Variety.  Την ίδια χρονιά, η Ντάουν πρωταγωνίστησε δίπλα στον Τσαρλς Μπρόνσον στο θρίλερ δράσης Το πρόσωπο του θανάτου, την πέμπτη και τελευταία ταινία της σειράς ταινιών Death Wish. Την επόμενη χρονιά, εμφανίστηκε στην τηλεταινία Οι μπάτσοι με τον Τσαρλς Μπρόνσον.  Το 1996, εμφανίστηκε στην τηλεταινία μαγείας Ο βάρβαρος μαχητής επιστρέφει, μια συνέχεια της ταινίας του 1982 Βάρβαρος μαχητής. 

Το 1996, ο Άαρον Σπέλινγκ την επέλεξε ως Ολίβια Ρίτσαρντς στη νέα του καθημερινή σαπουνόπερα με τίτλο Sunset Beach.  Ο Κεν Τάκερ του Entertainment Weekly έγραψε: «Βασική ανάμεσα στους πρωταγωνιστές είναι η Λέσλι-Αν Ντάουν, ακαταμάχητη ως εθισμένη στη βότκα σύζυγος που μπορεί να δολοφόνησε ή όχι τον εραστή της».  Το 1997, για την ερμηνεία της ως Ολίβια, η Ντάουν κέρδισε το βραβείο «Καλύτερης Ηθοποιού» στα Soap Opera Update Awards.  Η σειρά προβλήθηκε στο NBC από τον Ιανουάριο του 1997 έως τον Δεκέμβριο του 1999. Στη διάρκεια της σειράς, η Ντάουν εμφανίστηκε επίσης στην κωμωδία του Ρόντνεϊ Ντέιντζερφιλντ Πες το στον Γουόλι (1997), και στο Ανώνυμη εταιρεία ανήλικων προξενητών (1998), μια οικογενειακή κωμική τηλεταινία, σε σκηνοθεσία του τρίτου συζύγου της, Ντον Ε. Φάουντλεροϊ. 

 Δεκαετία του 2000—σήμερα 
Μετά το κόψιμο του Sunset Beach, η Ντάουν εμφανίστηκε στις ταινίες The King's Guard (2000), The Meeksville Ghost (2001) και Το 13ο παιδί (2002). Πρωταγωνίστησε σε δύο ταινίες του Lifetime: The Perfect Wife (2001) και You Belong to Me (2002).  Το 2001, έκανε μια γκεστ εμφάνιση πέντε επεισοδίων ως λαίδη Σέρατον στη σαπουνόπερα Μέρες αγάπης του NBC.  Έκανε ακόμη καμέο εμφανίσεις στις ταινίες δράσης Σήμερα θα πεθάνεις (2005) και Ο μισθοφόρος (2006), με πρωταγωνιστή τον Στίβεν Σιγκάλ. Η Ντάουν έγραψε το σενάριο και πρωταγωνίστησε στο κωμικό δράμα Seven Days of Grace του 2006. Τα γυρίσματα ξεκίνησαν στις 17 Μαρτίου 1996, 10 χρόνια πριν από την τελική κυκλοφορία της ταινίας το 2006.   Η ταινία κυκλοφόρησε τελικά στους κινηματογράφους την 1η Απριλίου 2006. Το 2003, η Ντάουν επιλέχθηκε για μία ακόμη σαπουνόπερα, υποδυόμενη την Τζάκι Μαρόουν στο Τόλμη και Γοητεία του CBS. Εμφανίστηκε για πρώτη φορά την 1η Απριλίου 2003. Τον Ιανουάριο του 2012, η Ντάουν επιβεβαίωσε ότι θα αποχωρούσε από το πρόγραμμα.  Η τελευταία της εμφάνιση έγινε στις 29 Φεβρουαρίου 2012.

Το 2011, η Ντάουν εμφανίστηκε στην ταινία θρίλερ Rosewood Lane σε σκηνοθεσία Βίκτορ Σάλβα με τους Ρόουζ Μακ Γκόουαν, Ρέι Γουάιζ και Λόρεν Βέλεζ.  Αργότερα, πρωταγωνίστησε στην ταινία τρόμου Dark House (2014), επίσης σε σκηνοθεσία Βίκτορ Σάλβα. Πρωταγωνίστησε μαζί με την Κίρστεν Βάνγκνες στην ασπρόμαυρη κωμωδία εποχής Kill Me, Deadly, υποδυόμενη την τρελή εκατομμυριούχο λαίδη Κλερμόντ.  Η ταινία κυκλοφόρησε το 2015.  Επίσης, το 2015, η Ντάουν εμφανίστηκε σε ένα ακόμη θρίλερ δράσης με τον Στίβεν Σιγκάλ, με τίτλο Μισθοφόρος: Άφεση αμαρτιών. Την επόμενη χρονιά εμφανίστηκε στην ταινία του Lifetime Σε βλέπω και υποδύθηκε τη μητέρα της Τζέιμι-Λιν Σίγκλερ στην ταινία γουέστερν Justice.  Συμπρωταγωνίστησε στην ταινία A Cinderella Christmas του Hallmark Holiday το 2016.  Εμφανίστηκε στη ρομαντική κομεντί Alex & the List το 2018 και στην ταινία τρόμου Gates of Darkness το 2019, για την οποία συνέγραψε μέρος του σεναρίου. 

Το 2020, η Ντάουν μετακόμισε στην Ατλάντα, αγόρασε ένα σπίτι σε στιλ ράντσου και ανακοίνωσε ότι είχε αποσυρθεί από την υποκριτική.  Παρά ταύτα, η Ντάουν επέστρεψε υποδυόμενη τη Βρετανίδα πρωθυπουργό Μάργκαρετ Θάτσερ στη βιογραφική ταινία του 2024 με πρωταγωνιστή τον Ντένις Κουέιντ. 

 Προσωπική ζωή 
δεξιά|μικρογραφία|Λέσλι-Αν Ντάουν και Μπρους Ρόμπινσον (1979)
Αφού τερμάτισε μια 10ετή σχέση με τον ηθοποιό-σεναριογράφο Μπρους Ρόμπινσον,  η Ντάουν παντρεύτηκε τον Ενρίκε Γκάμπριελ το 1980, αλλά τερμάτισε τον γάμο τους μετά από ενάμιση χρόνο. Ο δεύτερος γάμος της ήταν με τον σκηνοθέτη Γουίλιαμ Φρίντκιν από το 1982 έως το 1985, με τον οποίο απέκτησε έναν γιο. 

Γνώρισε τον τρίτο σύζυγό της, τον διευθυντή φωτογραφίας Ντον Ε. Φάουντλεροϊ Λ, στη διάρκεια των γυρισμάτων της τηλεοπτικής μίνι σειράς Βόρειοι και Νότιοι το 1985. Η σχέση τους έθεσε τέλος στον γάμο της Ντάουν με την Φρίντκιν και στον γάμο του Φάουντλεροϊ με τη Σούζαν Ντούκατ.  Οι επακόλουθες νομικές διαδικασίες διέκοψαν τις καριέρες τόσο του Ντάουν όσο και του Φάουντλεροϊ για δύο χρόνια και τελικά κόστισαν στην Ντάουν και τον Φρίντκιν ένα εκατομμύριο δολάρια στον καθένα.   Ο Ντάουν και ο Φάουντλεροϊ έχουν έναν γιο.  

Η Ντάουν έχει μιλήσει επανειλημμένα για την αντιμετώπιση της σεξουαλικής παρενόχλησης στη βιομηχανία του κινηματογράφου.  Σε μια συνέντευξη του 1977, είχε επίσης πει: «Μου υποσχέθηκαν πολλούς υπέροχους ρόλους σε μεγάλες ταινίες από Αμερικανούς παραγωγούς αν πήγαινα στο κρεβάτι μαζί τους. Πιστέψτε με, ο καναπές του κάστινγκ δεν είναι μύθος». 

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1969The Smashing Bird I Used to KnowΝταϊάνα1970Sin Un AdiosΜάρτα Γκράιντι1971All the Right NoisesΛόραAssaultΈφοδοςΤέσα ΧερστCountess Dracula600 παρθένες για τον ΔράκουλαΙλόνα Νόντοσιν1972Pope JoanΠάπισσα ΙωάνναΚικιλία1973ScalawagΟ άρχων των ωκεανώνΛούσι-Αν1974From Beyond the GraveΤαξίδι χωρίς επιστροφήΡόζμαρι Σίτον1975BranniganΕπιθεωρητής ΜπράνιγκανΛουάνα1976The Pink Panther Strikes AgainΟ Ροζ Πάνθηρας ξαναχτυπά Όλγα Μπαριόζοβα1977A Little Night MusicΑν Έγκερμαν1978The Betsyλαίδη Μπόμπι ΈιρςThe First Great Train RobberyΗ κλοπή των αιώνων Μύριαμ1979Hanover StreetΟι εραστές της μεγάλης νύχτας Μάργκαρετ Σέλινγκερ1980Rough CutΚυνηγώντας τα άγρια διαμάντιαΓκίλιαν Μπρόμλεϊ1981SphinxΗ κατάρα της Σφίγγας Έρικα Μπάρον1986NomadsΟι νομάδες του μυστηρίουδρ Αϊλίν Φλαξ1987Scenes from the GoldmineΚαυτές νύχτες του ΧόλιγουντΛέσλι-Αν Ντάουν1993Night TrapΝύχτα γεμάτη παγίδεςΚριστίν ΤέρνερOver the LineΦονικό πάθοςΙλέιν Πάτερσον1994Munchie Strikes BackΛίντα ΜακτσέλαντDeath Wish V: The Face of DeathΤο πρόσωπο του θανάτουΟλίβια ΡίτζεντIn the Heat of Passion II: UnfaithfulΠίσω από τις κλειστές πόρτεςΤζιν Μπράντσο1996The Secret Agent Club Η λέσχη των μυστικών πρακτόρωνΙβ1997Meet Wally SparksΠες το στον Γουόλιπόρνη νοσοκόμα2000The King's Guardβασίλισσα Βεατρίκη2001The Meeksville GhostΈμιλι Μικς200213th ChildΤο 13ο παιδίεισαγγελέας Μέρφι2005Today You DieΣήμερα θα πεθάνειςδιευθύντρια τράπεζας2006Seven Days of GraceΛίλιανMercenary for JusticeΟ μισθοφόροςτηλεπαρουσιάστρια2011CinnamonΧριστουγεννιάτικος... μπελάς!θεία ΝτόραRosewood Laneδρ Κλόε Τάλμποτ2014Dark HouseΛίλιαν Ντι Σάντο2015Kill Me, Deadlyλαίδη ΚλερμόντAbsolutionΜισθοφόρος: Άφεση αμαρτιώνΣβετλάναOf God and Kingsμαντάμ Ρενάρ2017JusticeΕλίζαμπεθ2018Alex & the ListΒικτόρια2019Gates of Darknessαδελφή Κλερ2024ReaganΜάργκαρετ Θάτσερ

 Παραπομπές 

 Εξωτερικές συνδέσεις 




Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί σαπουνόπερας
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες τραγουδίστριες